Suresh 159 Views
 
హైదరాబాద్‌: బాలీవుడ్‌లో బయోపిక్‌ల ఆధారంగా పలు సినిమాల నిర్మాణం జరుగుతున్న సంగతి తెలిసిందే.క్రీడాకారుల జీవిత చరిత్రలను సినిమాలుగా మలిచేందుకు కొంత మంది దర్శకులు ఆసక్తి కనబర్చుతున్నారు.తాజాగా బ్యాడ్మింటన్‌లో రికార్డుల దిశగా దూసుకుపోతున్న భారత స్టార్‌ షట్లర్‌ పివి సింధు జీవిత చరిత్ర ఆధారంగా సినిమా తీసేందుకు ఎవరైనా ముందుకు వస్తే నటించేందుకు తాను సిద్దంగా ఉన్నానని ఆమె ప్రకటించారు.అయితే ఈ సినిమాను ఎవరు తీస్తారు? ఎన్నిరోజుల్లో తీస్తారనేది ప్రధాన అంశమన్నారు.కాగా టోర్నమెంట్లకు ఇబ్బందులు లేకుండా షూటింగ్‌కు ప్లాన్‌ చేసుకోవాల్సి ఉంటుందని ఆమె వెల్లడించారు.ఎస్‌ అనే అక్షరం తను బాగా కలిసి వచ్చిందన్నారు.సానియా మీర్జా, సైనా నెహ్వాల్‌ పద్మ అవార్డులను అందుకోవడమే అందుకు ఉదాహరణగా ఆమె పేర్కొన్నారు.కాగా మ్యూజిక్‌ అంటే ఇష్టమని చెప్పిన సింధు సినిమాలు ఎక్కువగానే చూస్తానని తెలిపారు.రాబోయే టోర్నీల్లో మరింతగా ఆడతాననే నమ్మకాన్ని ఆమె వ్యక్తం చేశారు.కాగా ఆదివారం జరిగిన మలేసియా ఓపెన్‌ గ్రాండ్‌ ప్రీ టైటిల్‌ను సింధు గెలుచుకుంది.